BEGRUNDELSE

I overensstemmelse med artikel 57, stk. 3, i finansforordningen for Den Europæiske Udviklingsfond (i det følgende benævnt "EUF") vedrører dette forslag:

anden tranche af bidraget for 2012 ("n+1" efter den i denne artikel fastsatte faste procedure).

I overensstemmelse med artikel 57, stk. 7, i finansforordningen for EUF angives det beløb, der forvaltes af Kommissionen, og det beløb, der forvaltes af EIB.

EIB har i overensstemmelse med artikel 145 i finansforordningen for EUF sendt Kommissionen sine ajourførte overslag over forpligtelser og betalinger for de instrumenter, den forvalter.

I overensstemmelse med artikel 57, stk. 3, i finansforordningen for EUF skal Rådet træffe afgørelse om dette forslag senest 21 kalenderdage efter Kommissionens forelæggelse af forslaget, og medlemsstaterne skal betale anden tranche af bidraget senest 21 kalenderdage efter den dato, hvor de underrettes om Rådets afgørelse.

Ved indkaldelse af bidrag fremgår det af artikel 58, stk. 2, i finansforordningen for EUF, at de beløb, der er fastsat for de tidligere EUF'er, skal bruges først, det ene efter det andet. De indkaldelser af bidrag, der er omhandlet i dette forslag, vedrører derfor beløb, der forvaltes af Kommissionen under den 10. EUF, og beløb, der forvaltes af EIB under den 9. EUF.

Det skal bemærkes, at artikel 60, stk. 1, i finansforordningen for EUF fastsætter, at medlemsstater, som ikke betaler den skyldige bidragstranche inden udløbet af den fastsatte frist, skal betale morarenter af det ikke-betalte beløb. Ordningen for rentebetalingen er fastsat i samme artikel.

2012/0188 (NLE)

Forslag til

RÅDETS AFGØRELSE

om fastsættelse af de finansielle bidrag, som medlemsstaterne skal betale til Den Europæiske Udviklingsfond i 2012, inklusive anden tranche for 2012

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand i henhold til finansprotokollen til partnerskabsaftalen mellem staterne i Afrika, Vestindien og Stillehavet og Det Europæiske Fællesskab og dets medlemsstater, undertegnet den 23. juni 2000 i Cotonou, Benin, samt om finansiel bistand til de oversøiske lande og territorier, på hvilke EF-traktatens fjerde del finder anvendelse[1], særlig artikel 10, stk. 1,

under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand under den flerårige finansielle ramme for perioden 2008-2013 i henhold til den reviderede AVS/EF-partnerskabsaftale og om tildeling af den finansielle bistand til de oversøiske lande og territorier, på hvilke EF-traktatens fjerde del finder anvendelse[2], særlig artikel 7,

under henvisning til Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond (i det følgende benævnt "finansforordningen for den 10. EUF")[3], særlig artikel 57, stk. 3, og

ud fra følgende betragtninger:

(1) Kommissionen bør i overensstemmelse med proceduren i artikel 57-61 i finansforordningen for den 10. EUF senest den 15. juni fremlægge et forslag, som indeholder a) beløbet for den anden tranche af bidraget for 2012 og b) et revideret årligt beløb for bidraget for år n + 1 under hensyn til de faktiske behov i de tilfælde, hvor det årlige beløb afviger fra de faktiske behov, jf. artikel 7, stk. 3, i den interne aftale.

(2) Rådet besluttede den 18. november 2011 efter forslag fra Kommissionen, at Kommissionens og EIB's andel af medlemsstaternes årlige bidrag til EUF for 2012 fastsættes til henholdsvis 3 600 000 000 EUR og 280 000 000.

(3) I overensstemmelse med artikel 7, stk. 3, i den interne aftale om den 10. EUF forelægger Kommissionen Rådet et forslag om at ændre bidragsbeløbene uden at overskride det allerede fastsatte loft, hvis de vedtagne bidrag afviger fra EUF's faktiske behov. Eftersom betalingerne var mindre end planlagt i 2011, og en stor likviditetssaldo blev fremført fra 2010, vurderer Kommissionen, at det er berettiget at mindske anmodningen til 2 600 mio. EUR. Kommissionens andel af medlemsstaternes bidrag til EUF for 2012 bør derfor efter en revision fastsættes til 2 600 000 000 EUR.

(4) Den Europæiske Investeringsbank har i overensstemmelse med artikel 145, stk. 1, i finansforordningen for den 10. EUF sendt Kommissionen sine ajourførte overslag over forpligtelser og betalinger for de instrumenter, som den forvalter.

(5) Ved indkaldelse af bidrag anvendes de beløb, der er fastsat for de tidligere EUF'er, først, jf. artikel 58, stk. 2, i finansforordningen for den 10. Europæiske Udviklingsfond. Der bør derfor på grundlag af artikel 58, stk. 2, i finansforordningen for den 10. EUF også indkaldes bidrag, fra den 9. EUF til EIB —

VEDTAGET DENNE AFGØRELSE:

Artikel 1

Medlemsstaternes årlige bidrag til EUF for 2012 fastsættes til 2 880 000 000 EUR (2 600 000 000 for Kommissionen og 280 000 000 for EIB).

Artikel 2

De EUF-bidrag, som medlemsstaterne skal indbetale til Kommissionen og EIB i form af anden tranche for 2012, er angivet i tabellen i bilaget.

Artikel 3

Denne afgørelse anvendes fra dagen for vedtagelsen.

Artikel 4

Denne afgørelse er rettet til medlemsstaterne.

Udfærdiget i Bruxelles, den .

På Rådets vegne

Formand

BILAG

Anden tranche af EUF-bidragene for 2012 (i EUR).

[1] EFT L 317 af 15.12.2000, s. 355.

[2] EUT L 247 af 9.9.2006, s. 32.

[3] EUT L 78 af 19.3.2008, s. 1.